(પ્રતિનિધિ) ભિલોડા, અરવલ્લી જીલ્લામાં સાર્વત્રિક વરસાદ થતા જળાશયો અને નદી-નાળા બે કાંઠે વહી રહ્યા છે માલપુર પંથકમાં ૩ ઇંચ વરસાદ ખાબતા કોઝવે પર પાણી ફરી વળતા અનેક ગામો સંપર્ક વિહોણા બન્યા હતા ગોરીયા ગામ નજીક આવેલ કોઝવે પર પાણી ફરી વળતા વાહનવ્યવહાર થંભ્યો હતો બાઈક સવાર ત્રણ યુવકોએ કોઝવે પરથી પસાર થતા પાણીમાં બાઈક સાથે તણાતા સ્થાનિક લોકોએ દોડી જઈ બચાવી લીધા હતા આ ઘટના અંગેનો વિડીયો વાઈરલ થતા કોઝવેના કિનારે ઉભેલા લોકો “ગાડી ઉડી ગઈ તણાઈ પકડો” ની બૂમો મારતા સ્પષ્ટ સાંભળી રહ્યા છે.